google/wiki40b huggingface dataset:
ख़ुजन्द

ख़ुजन्द (ताजिकी: Хуҷанд, خجند, ख़ुजन्द; रूसी: Худжанд, ख़ुदझ़न्द), जो १९३६ तक ख़ोदजेंद के नाम से और १९९१ तक लेनिनाबाद (Ленинобод, لنین‌آباد) के नाम से भी जाना जाता था, मध्य एशिया के ताजिकिस्तान देश का दूसरा सबसे बड़ा शहर और उस राष्ट्र के सुग़्द प्रान्त की राजधानी है। यह नगर सिर दरिया के किनारे फ़रग़ना वादी के मुख पर स्थित है। ख़ुजन्द की आबादी १९८९ की जनगणना में १.६ लाख थी लेकिन २०१० में घटकर १.४९ लाख हो गई। यहाँ के अधितर लोग ताजिक समुदाय से हैं और ताजिकी फ़ारसी बोलते हैं।

नाम का उच्चारण

'ख़ुजन्द' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

इतिहास

प्राचीनकाल में ख़ुजन्द का ईरान के साथ सम्बन्ध रहा है और बहुत से मशहूर प्राचीन फ़ारसी कवि और वैज्ञानिक इस शहर से आए हैं। इस्लाम के आगमन के बाद ८वीं सदी ईसवी में अरबों ने इस शहर पर क़ब्ज़ा कर लिया और बाद में उभरने वाले मंगोल साम्राज्य का देर तक डटकर मुक़ाबला किया। तुर्की-मंगोल मूल के तैमूरी साम्राज्य की स्थापना के बाद ख़ुजन्द उसका भाग बना। १८६६ में रूसी साम्राज्य मध्य एशिया में फैल रहा था और उसने ख़ुजन्द ख़ानत की सीमाओं को पीछे खदेड़ दिया। आगे चलकर बाक़ी ताजिकिस्तान के साथ यह नगर भी सोवियत संघ का भाग रहा, जिसने २७ अक्टूबर १९३९ को अपने राष्ट्रपिता लेनिन के सम्मान में ख़ुजन्द शहर का नाम बदलकर लेनिनाबाद कर दिया। जब १९९२ में सोवियत संघ टूट गया तो लेनिनाबाद का नाम वापस ख़ुजन्द रख दिया गया।
विल्सन के चौदह सिद्धान्त

प्रथम विश्वयुद्ध में जर्मनी परास्त हो चुका था और फ्रांस विजेताओं की कतार में खड़ा था। युद्ध की समाप्ति पर युद्धविराम की संधियों पर हस्ताक्षर करने हेतु फ्रांस की राजधानी पेरिस में एक शांति सम्मेलन आयोजन किया गया। इस शांति सम्मेलन में भाग लेने के लिए 32 राज्यों के प्रतिनिधियों को आमंत्रित किया गया। इस सम्मेलन में अमेरिका के राष्ट्रपति के अतिरिक्त 11 देशों के प्रधानमंत्री, 12 विदेश मंत्री एवं अन्य राज्यों के प्रसिद्ध राजनीतिज्ञ एकत्रित हुए थे। चूँकि रूस में साम्यवादी क्रांति आंरभ हो गई थी और पश्चिमी राष्ट्र साम्यवाद के विरोधी थे अतः सोवियत रूस को इस सम्मेलन में आमंत्रित नहीं किया गया। इस सम्मेलन में पराजित राष्ट्रों - जर्मनी, आस्ट्रिया, तुर्की और बल्गारिया को भी स्थान नहीं दिया गया था। इस प्रकार इस सम्मेलन में 32 राज्यों के 70 प्रतिनिधि एकत्रित हुए। इस सम्मेलन में 5 पराजित राष्ट्रों के साथ पृथक-पृथक संधि की गयी जिसमें वर्साय की संधि प्रमुख है।
अमेरिका के राष्ट्रपति वुड्रो विल्सन ने अपने 14 सूत्रों में से एक सूत्र में कहा था कि 'छोटे बड़े सभी राष्ट्रों को समान रूप से राजनीतिक स्वतंत्रता तथा प्रादेशित अखण्डता का आश्वासन देने के लिये राष्ट्र संघ की स्थापना की जाये।' इस प्रकार विल्सन महोदय ने विश्व शांति की स्थापना के लिये एक अंतर्राष्ट्रीय संस्था की स्थापना पर बल दिया था। वस्तुतः विल्सन के 14 सूत्रों के आधार पर ही प्रथम विश्व युद्ध में जर्मनी ने आत्म समर्पण किया था। इसी आधार पर 10 जनवरी 1920 ई. को राष्ट्र संघ की विधिवत् स्थापना हुई।
लेस्ली क्लॉडियस

व्यक्तिगत जीवन

लेस्ली क्लॉडियस का जन्म बिलासपुर, छत्तीसगढ़ में 25 मार्च 1927 को हुआ। एंग्लोइंडियन समुदाय के क्लॉडियस की रूचि खेलों में बचपन से ही थी। क्लॉडियस का निधन 85 वर्ष की आयु में कोलकाता के एक निजी अस्पताल में २० दिसंबर २०१३ को हो गया।

करियर

क्लॉडियस पहले बंगाल नागपुर रेलवे टीम के लिए फुटबॉल खेलते थे। 1946 में उन्हें बेटन कप के लिए बंगाल नागपुर हॉकी टीम में जगह दी गयी। इसके बाद उन्होंने फुटबाल छोड़ के हॉकी पर ही ध्यान देना शुरू किया। 1948 के लंदन ओलंपिक, 1952 के हेलसिंकी ओलंपिक और 1956 के मेलबर्न ओलंपिक में स्वर्ण पदक जीतने वाली टीम के सदस्य रहे क्लॉडियस ने वर्ष 1960 के रोम ओलंपिक में भारतीय टीम की कप्तानी की, रोम ओलिंपिक में भारत ने रजत पदक प्राप्त किया। 
क्लॉडियस और उधम सिंह का नाम गिनीज बुक ऑफ वर्ल्ड रिकार्ड्स में दर्ज है। इन दोनों ने हॉकी में ओलिंपिक के सर्वाधिक पदक प्राप्त किये हैं।

सम्मान

२०१२ के लंदन ओलम्पिक खेलों के समय तीन भारतियों खिलाडियों के नाम पर वहां की मेट्रो स्टेशन के नाम रखे गए जिनमे भारतीय हॉकी के जादूगर मेजर ध्यानचंद, रूप सिंह और क्लॉडियस के नाम थे।

"क्लॉडियस स्वयं अपना चयनकर्ता है। चयन समिति के लोगों को तो अन्य खिलाडियों का चयन करना पड़ता है।"
 - मेजर ध्यानचंद
जावेद करीम

प्रारंभिक जीवन

करीम का जन्म मर्सबर्ग, पूर्व जर्मनी में हुआ था। लेकिन 1981 में वह जर्मनी की सीमा को पार करते हुआ सारा परिवार नेऊस्स, पश्चिम जर्मनी में आ गया। उसके बाद केन्द्रीय उच्च विद्यालय, मिनेसोटा में पढ़ाई करने के बाद यह ल्लिनोइस विश्वविद्यालय में पढ़ने गए। जहां यह कम्प्यूटर विज्ञान में शिक्षा अर्जित कर वहाँ से पेपल के एक कर्मचारी बन गए। साथ ही वह अपने पढ़ाई भी पूरी करने लगे। उसके बाद वह स्टैनफोर्ड विश्वविद्यालय से पढ़ाई पूरी कर निकल गए।

कार्य

पेपल में कार्य करते हुए वह चेड हरले और स्टेव चेन से मिले। वह तीनों बाद में 2005 को यूट्यूब के संस्थापक बन जाते हैं। यू-ट्यूब का पहल वीडियो करीम द्वारा 23 अप्रैल 2005 को डाला जाता है। उस वीडियो का नाम "मी एट द ज़ू" रखा था। यह उसी दिन डाला जाता है जब करीम ने अपना खाता बनाया था।
इस कंपनी के स्थापना और यूट्यूब के निर्माण के बाद वह और चेड हरले व स्टेव चेन सभी अपनी पढ़ाई पूरी कर के स्टैनफोर्ड विश्वविद्यालय से निकल जाते हैं। उसके बाद यूट्यूब को गूगल खरीद लेता है। करीम और अन्य उसके बाद एक दिशा निर्देशक के रूप में यूट्यूब में कार्य करते हैं। करीम को इसके लिए गूगल के स्टॉक का 1,37,443 भाग मिलता है। यह लगभग $64 मिलियन (₹3,25 करोड़ रुपये) की कीमत होती है। यह कीमत उस समय गूगल के स्टॉक उस समय का बन्द होने वाला मूल्य के अनुसार है।
उसके बाद मार्च 2008 में करीम ने उद्यम निधि को बनाया, जो वर्तमान में या पूर्व में विश्वविद्यालय में पढ़ने वाले विद्यार्थी को सहायता कर उसके व्यापार के विचार को बनाना था।

गूगल+ पर प्रतिक्रिया

6 नवंबर 2013 को गूगल ने किसी भी यूट्यूब में टिप्पणी के लिए केवल गूगल+ के खाते को अनिवार्य कर दीया था। इस तरह के जबर्दस्ती गूगल+ उपयोग करने के फैसले का लगभग सभी यूट्यूब समुदाय के लोगों ने विरोध किया। इसके विरोध में 2,40,000 लोगों ने हस्ताक्षर कर इसका विरोध किया।
यूट्यूब पर टिप्पणी करने के लिए गूगल+ को अनिवार्य करने पर प्रतिक्रिया में करीम ने अपने यूट्यूब खाते पर लिखा की मुझे यूट्यूब पर वीडियो में टिप्पणी लिखने के लिए गूगल+ की क्या आवश्यकता है। उसके बाद उसके डाले गए वीडियो का विवरण बदल कर "में चिड़िया घर में हूँ" कर दिया। और लिखा कि अब में यहाँ कभी टिप्पणी नहीं करूंगा, क्योंकि मुझे गूगल+ खाता नहीं चाहिए। यूट्यूब समुदाय के नाराजगी के चलते, गूगल ने सार्वजनिक रूप से इस पर माफी मांगी। गूगल+ प्रयोक्ता को उसके वास्तविक नाम हेतु जबर्दस्ती करता था। इस कारण यह यूट्यूब प्रयोक्ता के मध्य प्रसिद्ध नहीं हो पाया। उसके बाद गूगल ने अपने सभी उत्पादों में गूगल+ की अनिवार्यता को हटा दिया।
उबंगी नदी

उबंगी नदी अफ्रीका महाद्वीप की एक प्रमुख नदी हैं।
लेओनोर वात्लिग

प्रारंभिक जीवन

वाटलिंग मैड्रिड, स्पेन में एक स्पेनिश पिता और एक ब्रिटिश माँ के यहाँ पैदा हुई थी। इनके तीन भाई बहन है जिनके साथ वह अंग्रेजी बोलती है। इनकी किशोरावस्था में ही इनके पिता का देहान्त हो गया था।
वह एक क्लासिक नर्तकी बनना चाहती थी, लेकिन एक घुटने की चोट ने इसे असंभव बना दिया. बाद में, वह लंदन के अभिनेता केंद्र में अभिनय सबक लेने के लिए चली गयी।
डब्लू बी यीट्स एंड औकल्टिज़्म

डब्लू बी यीट्स एंड औकल्टिज़्म हरिवंश राय बच्चन की एक कृति है।
बाइट

बाइट संगणन व दूरसंचार में सूचना की इकाई होता है। यह ८ बिट से मिलकर बना होता है। 
बाइट कंप्यूटर की स्मृति में एक अक्षर द्वारा ली जाने वाली जगह को कह्ते है। ये कंप्यूटर स्मृति की दूसरी सबसे छोटी इकाई होती है। १ बाइट में ८ बिट के बराबर जगह होती है। १ बिट या १ अक्षर (० अथवा १) से मिलकर बना होता है। ये द्विधारी संख्या पद्द्ति में अक्षर को लिखने के लिये होता है। १ बिट में आंकडे ० या १ के जोडे में होते हैं। 
ये जोडे निम्नलिखित में से कोई एक होते हैं। 

०१, 

००, 

११, 

१०

चुंकि कंप्यूटर की स्मृति में आंकडों को विद्दुत संकेतों कि तरह लिखा जाता है इसलिये यहॉं द्विधारी संख्या पद्द्ति का इस्तेमाल होता है। अक्षरों को विद्दुत संकेतों के रूप में दर्शाने के लिये ० या १ का उपयोग होता है। ० और १ विद्दुत संकेत होते हैं। इन्हें गणित कि संख्या ना समझें।
१ बाइट = 8बिट
१०२४ बाइट = १ किलोबाइट
१०२४ किलोबाइट = १ मेगाबाइट
१०२४ मेगाबाइट= १ गीगाबाइट
१०२४ गीगाबाइट = १ टेराबाइट
१०२४ टेराबाइट = १ पेटाबाइट 
१०२४ पेटाबाइट = १एक्साबाइट
१०२४ एक्साबाइट = १ ज़ेट्टाबाइट
१०२४ ज़ेट्टाबाइट = १ योट्टाबाइट
ये भी देंखेँ - किलोबाइट, मैगाबाइट, [[गीगाबाइट]
देशीय कोड उच्चतम डोमेन

देशीय कोड उच्चतम डोमेन (Country code top-level domain) या सी॰सी॰टी॰ऍल॰डी॰ (ccTLD) किसी देश, राष्ट्र या अधीन क्षेत्र के लिए प्रयोग होने वाली या आरक्षित इंटरनेट उच्चतम डोमेन (Top-level domain) को कहते हैं। सभी आस्की (कम्प्यूटर में अंग्रेज़ी की रोमन लिपि) पर आधारित सीसीटीऍलडी दो अक्षरों के होते हैं, मसलन नेपाल का सीसीटीऍलडी '.np' और श्रीलंका का सीसीटीऍलडी '.lk' है।

अंतर्राष्ट्रीय अक्षर्मालाओं में

२०१० में अंग्रेज़ी के अलावा अन्य अक्षरमालाओं में भी सीसीटीऍलडी मान्य होने लगे। उदाहरण के लिए अब भारत के लिए कई भारतीय भाषाओँ में सी॰सी॰टी॰ऍल॰डी॰ निर्धारित किये गए हैं। फ़िलहाल इनमें 'भारत' शब्द को भिन्न भारतीय लिपियों में लिखकर सीसीटीऍलडी बनाया गया है, जैसे कि '.भारत' (देवनागरी), بھارت.‎ (उर्दू), '.ભારત' (गुजराती), '.ਭਾਰਤ' (गुरमुखी) और ' .భారత్' (तेलुगु)। यह २०१२ की शुरआत तक पूरी तरह सक्रीय नहीं हुए थे लेकिन जब इनका प्रयोग खुलकर होने लगेगा तो 'http://ताज़े.समाचार.भारत' और 'http://بہترین‎.غزلیں‎.بھارت.‎' (उर्दू लिपि में 'बेहतरीन.ग़ज़लें.भारत') जैसे पते वेबसाइटों के लिए उपलब्ध हो जाएँगे। इसी तरह बंगलादेश में 'http://মহান.উপন্যাস.বাংলা' (महान.उपन्यास.बांगला) सम्भव हो जाएगा।
आस्त्राख़ान

नाम का उच्चारण

'आस्त्राख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

विवरण

आस्त्राख़ान वोल्गा नदी के नदीमुख (डेल्टा) क्षेत्र में स्थित है और यहाँ स्टर्जन मछलियों और स्थानीय पौधों की भरमार है। इस उपजाऊ इलाक़े में कभी ख़ज़र​ लोगों और सुनहरे उर्दू ख़ानत की राजधानियाँ हुआ करती थीं। १३वीं सदी में यहाँ से गुज़रते यात्रियों ने इस शहर का नाम 'ख़ाचीतरख़ान' (Xacitarxan) बताया। सन् १३९५ में तैमूर ने इस शहर पर हमला करके इसे पूरी तरह जला डाला। आगे १४५९ से १५५६ तक यह ख़ाचीतरख़ान आस्त्राख़ान ख़ानत की राजधानी रहा। १५५६ में रूस के त्सार इवान भयानक (Ivan the Terrible) ने इसपर क़ब्ज़ा कर लिया और एक ऊँची पहाड़ी पर शहर के ऊपर एक क़िला बनाया। १५६९ में उस्मानी साम्राज्य ने शहर को हथियाने के लिए यहाँ कोज़कों की एक फ़ौज भेजी जो हरा दी गई। इसके बाद उस्मानी सुल्तान ने इस शहर पर रूसी नियंत्रण को मान्यता दे दी जिस से रूस इसे विकसित करने में सक्षम हो गया। रूस ने फ़ैसला किया कि इस शहर को पूर्वी देशों से व्यापार करने के लिए विकसित किया जाएगा जिस से बहुत से अर्मेनियाई, ईरानी और भारतीय व्यापारी यहाँ आ बसे और इस शहर की आबादी बहुराष्ट्रीय हो गई। आगे जाकर रूसी साम्राज्य ने इस शहर का प्रयोग मध्य एशिया में अपना विस्तार करने के लिए भी किया।

मौसम

आस्त्राख़ान का मौसम स्तेपी क्षेत्र जैसा है - गर्मियों में बहुत गर्म और सर्दियों में काफ़ी सर्द। बारिश कम होती है लेकिन सालभर पड़ती रहती है, जिस से यह इलाक़ा शुष्क नहीं होता। जुलाई में सर्वाधिक तापमान ४१ सेंटीग्रेड तक और फरवरी में न्यूनतम तापमान −३३.८ सेंटीग्रेड तक जा चुका है।
हड़ौती

बूँदी

प्रतिहार के मीना, मीना समुदाय का एक उप-समूह है। यह लोग ज़्यादातर बूँदी शहर के क्षेत्र में पाए जाते हैं। वे बूँदी के संस्थापक थे और बूँदी नाम राजा बंधु मीना पर पड़ गया था। प्राचीन काल में बूँदी को “बंदु-का-नाल" या तंग रास्ता था। किसी समय यहाँ के राजा राव देव हारा था। उन्होंने बूँदी को जैता मीना से 1342 में हथया लिया और पूरे क्षेत्र का नाम हड़ौती या हड़ोती रखा।

कोटा

1264 की एक युद्ध में जैठ सिंह ने जो समर सिंह के पुत्र थे, भील सरदार कोट्या को मारकर अखेलढ़ पर क़बज़ा कर लिया। वह कोट्या की वीरता से इस हद तक प्रभावित हो गए थे कि उन्होंने इस नवीन रूप से अधिकृत स्थान का नाम कोटा रख दिया। कोट्या का शरीर से अलग किया गया सर जैठ सिंह द्वारा निर्मित नए क़िले की नीव में दफ़न कर दिया गया। कोट्या को तब से आदर के स्थान में रखा गया है और कोट्या भील मन्दिर में हर दिन उसका स्मरण किया जाने लगा। यह महल की बाहरी दीवार में स्थित है जो मुख्य द्वार की बाईं ओर है। कोटा शायद एक-मात्र नगर है जो किसी विजयी के स्थान पर पराजित व्यक्ति के नाम पर बना है। कोटा के स्वतंत्र राज्य का गठन 1631 में संभव हो सका। यह महल, जिसे बाद के शासकों ने परिवर्तित किया है, आज भी मौजूद है, और इसे आम तौर से स्थानीय लोगों द्वारा गढ़ महल कहा जाता है।

झालावाड़

1838 में कोटा के सरदार की सहमति से यह तय किया गया कि इससे झालावाड़ को अलग किया जाएगा और झालावाड़ राज्य का एक प्रावधान रखा जाए जहाँ ज़ालिम सिंह के वंशज राज्य-भार संभालेंगे।

बाराँ

14वीं -15वीं शताब्दी में बाराँ शहर सोलंकी राजपूतों के अधीन रहा। यह सटीक रूप से पता नहीं चल सका कि 12 गाँवों के बीच एक प्रमुख नगर का नाम बाराँ कब पड़ गया। इस बारे में कई विचार हैं, जैसे कि कुछ मानते हैं कि "बारह गाँव" से "बाराँ" नाम लिया गया है। कुछ मानते हैं कि चूँकि इस क्षेत्र की मिट्टी अधिकांशत: बारानी है, इसी से यह नाम बाराँ पड़ गया। 
पूरे क्षेत्र का नाम बूँदी था जब कई राज्य इससे अलग होकर बिखर गए। यह पूरा क्षेत्र वर्तमान राज्य राजस्थान का भाग है। इनमें सबसे बड़े नगर बूँदी और कोटा हैं। 
इसमें बूँदी, बाराँ, झालावाड़ और कोटा के ज़िले भी शामिल हैं और यह पश्चिम में मेवाड़ से लगते हैं, पूर्वोत्तर में अजमेर क्षेत्र से लगते हैं, दक्षिण में मालवा से जुड़ते हैं और पूर्व में मध्य प्रदेश राज्य के गिर्द क्षेत्र से जुड़ते हैं।
इस क्षेत्र का नाम तृप्त हड़ राजपूतों पर पड़ गया है जो विशाल चौहान राजपूतों के वंश की शाखा है। हड़ इस क्षेत्र में 12वीं शताब्दी में आकर बस गए थे और क्षेत्र पर कई सदियों तक अपना वर्चस्व बनाए रखे थे। हड़ राव देव ने बूँदी पर 1241 में और कोटा पर 1264 में क़बज़ा जमाया। एक समय पर हड़ का संयुक्त राज्य वर्तमान ज़िलों बाराँ, बूँदी, कोटा और झालावड़ तक फैला हुआ था।
द्वीप देश

द्वीप देश (island country) ऐसा देश होता है जिसका मुख्य क्षेत्र एक या एक से अधिक द्वीप हों। सन् २०११ में संयुक्त राष्ट्र के उस समय के १९३ सदस्य देशों में से ४६, यानि लगभग एक-चौथाई, द्वीप देश थे।
पनामा शहर

पनामा सिटी पनामा, उत्तरी अमरीका की राजधानी है।
कीवी फल

कीवी (वैज्ञानिक नाम- एक्टीनीडिया डेलीसिओसा) देखने में हल्का भूरा, रोएदार व आयताकार, रूप में चीकू फल की तरह का फल होता है। इसमें विटामिन सी भरपूर मात्रा में पाया जाता है। किवी एक विशेष प्रकार का स्वादिष्ट फल होता है। किवी अपने सुंदर रंग के लिए लोगो में अधिक पसंद किया जा रहा है। किवी में विटामिन सी, विटामिन इ, विटामिन के और प्रचुर मात्रा में पोटैशियम, फोलेट होते है। किवी फल में अधिक मात्रा में एंटी ऑक्सीडेंट होता है। यह एंटी ऑक्सीडेंट शरीर की रोगप्रतिरोधक क्षमता को बढ़ाता है यानि शरीर को बीमारियों से बचाने में मदद करता है।
रोग प्रतिरोधक छमता होती है जिस ब्यक्ति को डेंगू मलेरिया या फिर इंफेक्सम की बीमारी हो यह फल बहुत लाभदायक होता है।

किवी के पोषक तत्व

कीवी में उच्च मात्रा में विटामिन सी एव अच्छी मात्रा में फाइबर पाया जाता है। इसके अलावा विटामिन ई, पोटेशियम पॉलिटेक्निक, कॉपर, सोडियम, रोगो से बचाने वाले एंटीऑक्सीडेंट होते है। शरीर के इलेक्ट्रॉन बनाने के लिए फायदेमंद रहती है।
दोई फु नांग राष्ट्रीय उद्यान

वनस्पति और जीव

उद्यान में विटेक्स पिन्नाटा, अफजलिया जाइलोकार्पा और सागौन जैसे कई पेड़ प्रजातियाँ हैं।
किर्गिज़स्तान के प्रांत

किर्गिज़स्तान सात प्रान्तों में बंटा हुआ है जिन्हें किर्गिज़स्तान में 'ओब्लास्त' (област, oblast) बुलाया जाता है। किर्गिज़स्तान की राजधानी बिश्केक प्रशासनिक रूप से एक स्वतन्त्र शहर (किरगिज़ भाषा में шаар या 'शार') का दर्जा रखती है, लेकिन साथ-ही-साथ चुय प्रांत की राजधानी भी है। ओश का शहर भी एक स्वतन्त्र शहर ('शार') का दर्जा रखता है। किर्गिज़स्तान के प्रान्तों के ज़िलों को रायोन (район, rayon) बुलाया जाता है।
बन्दे मातरम् (पेरिस से प्रकाशित)

बन्दे मातरम् (Bande Mataram) पेरिस से प्रकाशित एक भारतीय राष्ट्रवादी प्रकाशन था। इसका प्रकाशन सितम्बर १९०९ में 'पेरिस इंडियन सोसायटी' ने आरम्भ किया।इसकी स्थापना भिकाजी कामा ने किया था।
जय श्री कृष्ण

जय श्री कृष्ण एक पौराणिक भारतीय टेलिविजन शृंखला है।
इस शृंखला का निर्माण मोती सागर द्वारा उनके उत्पादन बैनर के तहत किया गया था। सागर आर्टस तथा इस शृंखला का प्रसारण २१ जुलाई २००८ से १५ सितम्बर २००९ तक कलर्स टीवी पर हुआ था। 
इस शृंखला में मुख्य भूमिकाएं कृतिका शर्मा और मेघन जाधव ने निभाई थीं।
गुरुद्वारा

Visiting a Gurdwara

Gurdwara is a said to be the house of the Guru, the term being derived from Panjabi (पंजाबी: ਗੁਰ), gurū, "A teacher, religious guide" and Panjabi (पंजाबी: ਦੁਆਰਾ) duārā, m.s., "A door." गुरुद्वारों में हर प्रकार के व्यक्ति आ सकते हैं, चाहे वे किसी भी धर्म को मानते हों (या ना भी मानते हों)। तथापि, आगन्तुकों के लिये यह आवश्यक है कि वे प्रवेश करने से पूर्व जूते-चप्पल इत्यादि उतार दें, हाथ धोएं तथा सिर को रूमाल आदि से ढक लें। शराब, सिगरेट अथवा अन्य नशीले पदार्थ भीतर ले जाना वर्जित है।
People of all religious backgrounds or of no religious faith are welcomed into a Sikh Gurdwara. However, it is necessary that any visitors remove their shoes, wash their hands and cover their head with a rumāl before entering the Darbar Sahib. Visitors are also forbidden to go into the gurdwara while they are inebriated or possess alcohol, cigarettes or any intoxicating substance.
अब्दुल घफूर चौधुरी

अब्दुल घफूर चौधुरी एक राजनीतिज्ञ है पाकिस्तान के राष्ट्रीय विधानसभा में | वह NA-190 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
स्वतंत्र विद्वान

एक स्वतंत्र विद्वान वह होता है जो विश्वविद्यालयों और पारंपरिक अकादमी के बाहर विद्वतापूर्ण अनुसंधान करता है।
सार्वजनिक-निजी साझेदारी

सार्वजनिक–निजी साझेदारी (पीपीपी, 3P या पी 3) दो या दो से अधिक सार्वजनिक और निजी क्षेत्रों  के बीच एक सहयोगी व्यवस्था है जो आम तौर पर एक लंबे समय तक प्रभावी रहती है।  सरकारों ने इस प्रकार की व्यवस्थाॐ का प्रयोग इतिहास पर्यन्त किया है। हालांकि, २०वीं शताब्दी के अंत में और २१वीं शताब्दी के आरम्भ में सरकार की ऐसी व्यवस्थाॐ की तरफ़ रुचि बढती दिखाई देती है जिससे कि अधिकाधिक क्षेत्रों में इनके सहयोग से प्रगति लायी जा सके।
निकाह

निकाह इस्लाम में निकाह एक शादी का क़ानूनी अनुबंध है। (अरबी: عقد القران 'aqd अल-qirān, "शादी के अनुबंध"; उर्दू: نکاح نامہ : Nikāḥ-nāmah) वधू और वधुवर के बीच शरिया के अनुसार अनुबंध। या दूल्हे और दुल्हन के बीच एक क़रार नामा है। इस निकाह के लिये दोनों की अनुमती होना ज़रूरी है। दुल्हे को चाहिये कि निकाह का शुल्क जिसे "महर" कहा जाता है, अदा करना पडता है।
इस निकाह में दुल्हा और दुल्हन की तरफ़ से दो मुस्लिम गवाह होना चाहिये। और एक वकील होना भी ज़रूरी है, वकील का मतलब कोर्ट का लायर नही बल्कि वकालत करने रिश्तदार या दोस्त का होना भी आवश्यक माना जाता है। इस तरीक़े को शरीयत या शरिया या इस्लामीय न्यायसूत्र का तरीका कहते हैं।   इस निकाह को "निकाह-मिन-सुन्नह" या सुन्नत तरीक़े से किया गया निकाह कहते हैं।
शंकर मिश्र

शंकर मिश्र भारत के एक प्रसिद्ध दार्शनिक थे। शंकर मिश्र द्वारा विरचित श्लोक "रसार्णव" नाम से प्रसिद्ध है। उनके पिता भवनाथ मिश्र भी प्रसिद्ध दार्शनिक थे। वैशेषिक सूत्रोपस्कार शंकर द्वारा रचित प्रसिद्ध ग्रन्थ है।
मदन लाल

प्रारम्भिक खिलाड़ी जीवन

मदन लाल ने 1968 से 1972 तक पंजाब क्रिकेट टीम की ओर से रणजी ट्राफी के लिये क्रिकेट खेला। उसके बाद उन्होंने केन्द्र की ओर रुख किया और 1972 से 1989 तक लगातार अठारह साल वे दिल्ली क्रिकेट टीम में ही खेले।

घरेलू खिलाड़ी जीवन

मदन लाल ने प्रथम श्रेणी क्रिकेट में हरफनमौला (आलराउण्डर) खेल दिखाते हुए 42.87 के औसत से 10,204 रन बनाये जिनमें 22 शतक शामिल हैं। उन्होंने 25.50 के औसत से साइड ऑन बालिंग करते हुए 625 विकेट चटकाये।

अन्तर्राष्ट्रीय खिलाड़ी जीवन

मदन लाल ने 1975 के क्रिकेट विश्व कप में टेस्ट मैच की पहली गेंद इंग्लैण्ड के ओपेनिंग बैट्समैन डेनिस ऐमिस को फेंकी थी। उसके बाद उन्होंने 
67 एक दिवसीय अन्तर्राष्ट्रीय मैचों में अपनी उल्लेखनीय भूमिका निभायी। 1983 में खेले गये विश्व कप क्रिकेट में विजयी भारतीय टीम में कपिल देव, कीर्ति आज़ाद, मोहिंदर अमरनाथ, रोजर बिन्नी व बलविन्दर सन्धू के साथ मदन लाल के योगदान को भी भुलाया नहीं जा सकता। खासतौर से फाइनल में, जब उन्होंने गेंद और बल्ले से विरोधी टीम को ध्वस्त करके रख दिया था।

खेल का तरीका

मदन लाल दायें हाथ के बल्लेबाज हैं उन्हें सदैव मध्य क्रम में ही बल्लेबाजी करने भेजा गया। इसके अतिरिक्त वे मध्यम गति के तेज गेंदबाज भी हैं जो हमेशा दायें हाथ से ही गेंद फेंकते हैं। इसके अतिरिक्त वे फुर्तीले क्षेत्ररक्षक भी हैं। कुल मिलाकर वे एक विश्वसनीय आलराउण्डर रहे हैं और कई मौकों पर उन्होंने अपने हरफनमौला अन्दाज़ में खेलते हुए यह सिद्ध करके भी दिखाया है।

पुरस्कार

मदन लाल को क्रिकेट में उल्लेखनीय योगदान के लिये 1989 में अर्जुन पुरस्कार दिया गया।

मदनलाल क्रिकेट अकादमी

मदन लाल ने नई दिल्ली में अपने नाम से "मदनलाल क्रिकेट अकादमी" की स्थापना भी कर रखी है जिसमें वे प्रतिवर्ष युवा व प्रतिभाशील क्रिकेटरों को ग्रीष्मकालीन अवकाश के दौरान प्रशिक्षण देते हैं। पिछला ग्रीष्मकालीन शिविर उन्होंने मई 2012 में आयोजित किया था जिसमें उन्होंने आस्ट्रेलिया से कोच बुलाकर प्रशिक्षण दिया था।
गे (समलैंगिक पुरुष)

गे अंग्रेज़ी भाषा का शब्द है जो मुख्य रूप से समलैंगिक व्यक्ति या समलैंगिक होने के लक्षण को दर्शाता है। इस शब्द का अर्थ मूल रूप से "लापरवाह", "हंसमुख" या "उज्ज्वल और दिखावटी" था। यह शब्द मुख्यतः समलैंगिक पुरुषों के लिए  इस्तेमाल किया जाता है, हालाँकि समलैंगिक महिलाएँ भी स्वयं को गे पुकार सकती हैं।

गे, लेस्बियन और समलैंगिक शब्दों में अंतर

समलैंगिक शब्द पुरुष और महिला दोनों के लिए प्रयोग किया जा सकता है। हिंदी में गे पुरुष को समलैंगिक पुरुष और लेस्बियन महिला को समलैंगिक महिला कहा जाता है। कहने को गे शब्द समलैंगिक पुरुषों के साथ-साथ महिलाओं के लिए भी प्रयोग किया जा सकता है, किंतु लेस्बियन शब्द केवल और केवल समलैंगिक महिलाओं के लिए प्रयोग में लाया जाता है।
राधिका चौधरी

1999-2004: शुरुआत

राधिका ने पुणे विश्वविद्यालय में अपनी शिक्षा ली और वहाँ मास कम्युनिकेशन में मास्टर की डिग्री प्राप्त की। इसके बाद ये अलग अलग भाषाओं में बनी 30 भारतीय फिल्मों में नजर आईं, जिसमें से दो बहुत बड़ी फिल्में, तेरे नाम और खुशी थी। इन्हें इनके कई किरदारों और गानों के कारण काफी सकारात्मक समीक्षा प्राप्त हुई।
इनकी पहली फिल्म 1999 में प्रदर्शित हुई संबइयाह थी, जो तेलुगू भाषा में बनी थी। इसी साल इन्होंने तमिल भाषा में बनी फिल्म में काम कर तमिल फिल्म उद्योग में भी कदम रखा। इसके बाद ये कन्नुपदा पोगुथाइया, टाइम नाम की तमिल भाषा में बनी फिल्मों में भाग लिया। वर्ष 2000 में इन्होंने तमिल भाषा में बनी सिम्मासनम, क्रोधम 2 और प्रियमानवाले में काम किया।

2010-2011: निर्देशन

2004 के बाद कई सालों के बाद, 2010 में ये फिल्मों में वापस कदम रखा, पर इस बार इन्होंने निर्देशक के रूप में अपनी शुरुआत की। इन्हें लास वेगास फिल्म समारोह में अपने लघु फिल्म ऑरेंज ब्लोसम्स के कारण सर्वश्रेष्ठ लघु फिल्म हेतु सिल्वर एस पुरस्कार मिला। ये लघु फिल्म लॉस एंजिल्स में शूट किया गया था, जिसके लिए कुल 4 दिन का वक्त लगा था। इससे कुल 17 मिनट की एक शॉर्ट फिल्म बनाई गई। इस फिल्म में कहानी एक ऐसे माँ की है, जो अपने पति से अलग हो कर अपने और अपने परिवार के बारे में बहुत सारी जानकारी अंजान लोगों को दे रही है। इस फिल्म में मुख्य किरदार के रूप में उषा कोकोटे हैं, इनके अलावा जेफ डौकेट और जॉन पॉल औवरिएर भी इस शॉर्ट फिल्म में अभिनय कर रहे थे।
लैमार्क

लैमार्क या जीन बैप्टिस्ट पियेर आंत्वान द मॉनेट शीवेलियर द (Lamark, Jean Baptiste Pierre Antoine De Monet Chevalier De; 1744 से 1829 ई.) फ्रांसीसी जैवविज्ञानी थे। लामार्क प्रथम वैज्ञानिक थे, जिन्होंने कशेरुकी और अकशेरुकी जीवों में भेद किया और सर्वप्रथम इनवर्टीब्रेट (invertebrate) शब्द का उपयोग किया। 1802 ई. में इन्होंने जीव, या पौधों के अध्ययन के लिए बायोलोजी (Biologie) शब्द का उपयोग किया। इन्होंने मौसम विज्ञान और मौसम की पूर्वसूचनाओं से संबंधित वार्षिक रिपोर्टों का भी प्रकाशन किया था। ये विकासवाद के जन्मदाता हैं। इनका विकासवाद का सिद्धांत लामार्कवाद कहलाता है।

जीवनी

का जन्म 12 अगस्त 1744 को बैजेंटाइन के पिकार्डी में हुआ था। 17 वर्ष की आयु में ये सेना में भर्ती हो गए और सन् 1763 में सैनिक जीवन त्याग कर पैरिस चले गए, जहाँ इन्होंने वनस्पतिशास्त्र का अध्ययन किया। 1778 ई इनकी फ्लोर फ्रैंशाइज (Flore Francasie) नामक पुस्तक प्रकाशित हुई। इसके दूसरे वर्ष एकेडेमी सायंस के वनस्पति विभाग में इनकी नियुक्ति हो गई, पर ये इसे छोड़कर समकालीन, फ्रांसीसी, प्राकृतिक विज्ञानी, बुफॉन् के पुत्रों के साथ यात्रा पर प्रशिक्षक के रूप में चले गए। यात्रा से दो वर्ष बाद लौटने पर ये शाही बाग के वनस्पति संग्रहालय के रक्षक नियुक्त हुए। 1793 ई. में ये अजायबघर में प्रोफेसर नियुक्त हुए और अकशेरुकी संग्रह का उत्तरदायित्व लिया। यहाँ इन्होंने 1819 ई. तक, अपने अंधे होने तक, कार्य किया। इनका बुढ़ापा बड़ी गरीबी में बीता। 18 दिसम्बर 1829 ई. को इनका देहावसान हो गया।